title: শাস্ত্রীয় নৃত্য
text: শাস্ত্রীয় নৃত্য অইলতায় উতা,যেতা মানুর মানুর দৈনন্দিন জীবনর লগে অঙ্গাঙ্গিভাবে জড়িত নাগই, অথচ যেতা মানুর মনহার সুক্ষ ভাব উহানরে  আকারে ইঙগিতে ফুটেয়া আমার সুক্ষ অনুভুতি জাগার, অথবা মনর গজে গভীরভাবে ক্রিয়া করিয়া মানুর অন্তরাত্মাগোর হারৌপা উহানরে শিল্পিত রূপ দের। 
  
  এনৃত্যর মুদ্রা বা অংগচালনা এতা সহজভাবে জীবনেত্ত নাহের, ঋষিয়ে কুপকরে খানকরিয়া কিসাদে অংগচালনা বা মুদ্রালো ফুটেইলে ভাবআহান সুন্দর সুললিত অয়া অন্তরে জাগ্রত অর উহান আবিষ্কার করেসিতা। ফলে এ নৃত্য মানুরাঙ সহজবোধ্য নাগই বারো নৃত্য এহান রীতিমতো শিক্ষা নিয়া আয়ত্ত করানি লাগের। 
  
  শাস্ত্রীয় নৃত্য সুক্ষ রস হাবিরাং বোধগম্য নার, উতা হারপানির কাজে রসিক মানু লাগের। এ নাছার তাল অতাউ কঠিন বুলিয়া রসবোধহীন দর্শকে নাছার তালহার রগে তালহার ধরানি নারতারা।